# กระทู้ถามที่ ๐๐๙

## เรื่อง ปัญหาห้องน้ำภายในโรงเรียนรัฐบาลไม่ถูกสุขลักษณะ
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ตามรัฐมนตรีว่าการกระทรวงศึกษาธิการ ดังต่อไปนี้

ด้วยได้รับเรื่องร้องเรียนจากประชาชนในจังหวัดภูเก็ตเกี่ยวกับปัญหาห้องน้ำภายในโรงเรียนของรัฐบาลหลายแห่งไม่ถูกสุขลักษณะ ทั้งในเรื่องของความสะอาด ไม่ได้มาตรฐานตามคู่มือจัดการส้วมสาธารณะของกรมอนามัย และไม่ได้เป็นไปตามแผนแม่บทพัฒนาส้วมสาธารณะไทยระยะที่ ๓ (พ.ศ. ๒๕๕๖ - ๒๕๕๙) ซึ่งคณะรัฐมนตรีมีมติเห็นชอบตามที่กระทรวงสาธารณสุขเสนอเมื่อวันที่ ๙ กุมภาพันธ์ พ.ศ. ๒๕๕๖ ปัญหาห้องน้ำภายในโรงเรียนของรัฐบาลที่ไม่ถูกสุขลักษณะนี้ทำให้บุตรหลานของประชาชนในจังหวัดภูเก็ตไม่กล้าเข้าห้องน้ำสร้างความเดือดร้อนให้แก่ประชาชนเป็นอย่างมาก จึงขอเรียนถามว่า

๑. กระทรวงศึกษาธิการ สามารถดำเนินการปรับปรุงห้องน้ำภายในโรงเรียนของทางรัฐบาลให้สะอาดถูกสุขลักษณะและเป็นไปตามมาตรฐานคู่มือจัดการส้วมสาธารณะของกรมอนามัย และแผนแม่บทพัฒนาส้วมสาธารณะไทย โดยหรือไม่อย่างไร ขอทราบรายละเอียด

๒. กระทรวงศึกษาธิการ จะดำเนินการปรับปรุงห้องน้ำภายในโรงเรียนของทางรัฐบาลในพื้นที่จังหวัดภูเก็ต ให้สะอาดถูกสุขลักษณะและเป็นไปตามมาตรฐานคู่มือจัดการส้วมสาธารณะของกรมอนามัย และแผนแม่บทพัฒนาส้วมสาธารณะไทยโดยเร็วได้เมื่อใด ขอทราบรายละเอียด

ขอให้ตอบในราชกิจจานุเบกษา

## สภาผู้แทนราษฎร
### ๑๐ กรกฎาคม ๒๕๖๖

# คำตอบกระทู้ถามที่ ๐๐๙

## ของ ว่าที่ร้อยตรี สมชาติ เดชถาวรเจริญ สมาชิกสภาผู้แทนราษฎร พรรคก้าวไกล จังหวัดภูเก็ต เรื่อง ปัญหาห้องน้ำภายในโรงเรียนรัฐบาลไม่ถูกสุขลักษณะ

ข้าพเจ้า พลตำรวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ ขอตอบกระทู้ถามของท่านสมาชิกผู้ทรงเกียรติ ดังนี้

### คำตอบข้อที่ ๑ และ ๒

กระทรวงศึกษาธิการ โดยสำนักงานคณะกรรมการการศึกษาขั้นพื้นฐาน ขอเรียนว่า ได้มีนโยบายในการพัฒนาสถานศึกษาให้เป็นพื้นที่ปลอดภัยของผู้เรียน และมีการจัดสภาพแวดล้อมที่เอื้อต่อ การมีสุขภาวะที่ดี รวมถึงให้ความสำคัญในการดูแลห้องน้ำในโรงเรียนให้สะอาด และถูกสุขลักษณะ จึงได้ดำเนินการแจ้งให้สำนักงานเขตพื้นที่การศึกษาทุกเขต กำชับโรงเรียนทุกแห่งในสังกัด ให้ปฏิบัติตาม คู่มือการจัดการส้วมสาธารณะ ลดความเสี่ยงสุขภาพ ของกรมอนามัย กระทรวงสาธารณสุข เพื่อให้เกิดความตระหนักถึงความสำคัญในเรื่องดังกล่าว และให้เป็นไปตามแผนแม่บทพัฒนาส้วมสาธารณะไทย ระยะที่ ๓ (พ.ศ. ๒๕๕๖ - ๒๕๕๙) อันเป็นการส่งเสริมสุขภาพที่ดีของนักเรียนและบุคลากรในโรงเรียน

สำหรับโรงเรียนในพื้นที่จังหวัดภูเก็ต ได้มีการดำเนินกิจกรรมที่หลากหลายรูปแบบในการดูแลห้องน้ำภายในโรงเรียนให้ถูกสุขลักษณะ และเป็นไปตามคู่มือการจัดการส้วมสาธารณะลดความเสี่ยงสุขภาพของกรมอนามัย ดังนี้

- **โรงเรียนบ้านป่าคลองซีฟ** ได้จัดทำโครงการห้องน้ำสะอาดถูกสุขลักษณะ โดยมีกิจกรรม การดูแลความสะอาดห้องน้ำของแต่ละชั้นเรียน พร้อมทั้งจัดประกวดห้องน้ำสะอาดของนักเรียนแต่ละชั้นเรียน ที่รับผิดชอบ และมอบรางวัลให้แก่ผู้รับผิดชอบห้องน้ำที่สะอาดถูกสุขลักษณะ
- **โรงเรียนวัดเมืองใหม่** ได้จัดกิจกรรมทำความสะอาดห้องน้ำให้ถูกสุขลักษณะอยู่เสมอจนได้รับรางวัลรองชนะเลิศอันดับหนึ่งโรงเรียนต้นแบบการเสริมสร้างสุขบัญญัติแห่งชาติ ระดับเขตสุขภาพที่ ๑๑ (นครศรีธรรมราช สุราษฎร์ธานี ภูเก็ต กรุงเทพฯ ธนบุรี และชุมพร)
- **โรงเรียนบ้านไม้ขาว** ร่วมกับภาคีเครือข่ายในพื้นที่จัดกิจกรรมจิตอาสาปรับปรุงภูมิทัศน์และความสะอาดห้องน้ำภายในโรงเรียน
- **โรงเรียนบ้านสะปะ "มงคลวิทยา"** ได้จัดกิจกรรม “BIG CLEANING DAY” โดยมีคณะผู้บริหารครู บุคลากร และนักเรียน ร่วมกันทำความสะอาดบริเวณห้องเรียน ห้องน้ำ และบริเวณรอบโรงเรียน เพื่อสร้างความสามัคคีและสร้างเสริมวินัยรักความสะอาด

นอกจากนี้ โรงเรียนอื่น ๆ ในจังหวัดภูเก็ต ก็ได้มีการมอบหมายครูผู้รับผิดชอบงานอนามัย/ผู้ที่เกี่ยวข้อง และนำเยาวชนในการแบ่งงาน (เวรประจำวัน) เพื่อทำความสะอาดห้องน้ำภายในโรงเรียนโดยใช้สารฆ่าเชื้อร่วมการทำลายเชื้อโรค อันเป็นผลจากการสำรวจจากสำนักและปลูกฝ้ายด้านจิตอาสาให้นักเรียนมีส่วนร่วมและสร้างเสริมให้นักเรียนรู้จริงๆ จากความสะอาดในการใช้งานห้องน้ำให้ถูกสุขลักษณะอีกด้วย